ไปพัทยา เจอ voucher ในวงในของร้านนี้ ด้วยความที่ชอบลองร้านอาหารใหม่ จึงจัดการซื้อ voucher 1 ใบ ในราคา 8xx บาท (ใช้ได้ 2 คน)

บรรยากาศร้านคล้ายๆ ร้านคาเฟ่นั่งชิล รองรับลูกค้าได้ประมาณ 40-50 คน 

เราสั่งหอยนางรมสด กุ้งก้ามกราม ปลาหมึก หอยแครง เนื้อ 3 อย่าง อาหารสดและสะอาด (ยกเว้นหอยแครงสะอาดแต่ไม่ค่อยสดเท่าไหร่นัก) 

น้ำจิ้มในร้านมี 3 แบบ ได้แก่ 1.น้ำจิ้มซีฟู๊ด 2.น้ำจิ้มยากินิคุ 3.น้ำจิ้มสามรส ส่วนตัวเราชอบน้ำจิ้มซีฟู้ด ส่วนอีก 2 น้ำจิ้มยังไม่ค่อยถูกปากนัก

ราคาบุฟเฟต์ปกติหัวละ 499 เน็ทต่อคน ทานได้ 2 ชม. (บุฟเฟต์มีเฉพาะวัน ศุกร์-อาทิตย์) แต่ถ้าเพิ่ม 100 บาท สามารถดื่มเบียร์สดได้ไม่อั้น (เบียร์ช้าง)

ประทับใจความสดและความสะอาดของอาหารมาก และประทับใจเจ้าของร้าน พนักงานทุกคนบริการดี เป็นกันเองค่ะ